cyanic-selkie/wikianc huggingface dataset:
জয়কৃষ্ণপুর ইউনিয়ন
দর্শনীয় স্থান
জয়কৃষ্ণপুর জমিদারবাড়ি: জয়কৃষ্ণপুর ইউনিয়ন পরিষদ হতে প্রায় ৫ কিঃ মিঃ উত্তর পূর্ব দিকে অবস্থিত ঐতিহ্যবাহী জয়কৃষ্ণপুর জমিদারবাড়ি। এখানে প্রায় ৩ একর জুড়ে একটি পুকুর। দুইশত বছর আগের পুরনো বিল্ডিং এর স্মৃতিচিহ্ন, একটি খেলার মাঠ,একটি ক্লাব ঘর (উদয়ন সংঘ),একটি শহীদ মিনার, শিবমন্দির, স্কুল, পাশেই ফাতেমা রানীর গীর্জা সব মিলিয়ে একটি ঐতিহাসিক প্রেক্ষাপট সৃষ্টি হয়েছে। বড় বড় গাছপালা পরিবেশকে আরও সুন্দর করে তুলেছে। পানিকাউর বটতলা: “জয়কৃষ্ণপুর মেলা”
জনপ্রতিনিধি
বর্তমান চেয়ারম্যান: মোঃ মাসুদুর রহমান। প্রাক্তন চেয়ারম্যানগণের তালিকা:
বহিঃসংযোগ
ওয়েবসাইট
আবু জাফর মোহাম্মদ সালেহ
আবু জাফর মোহাম্মদ সালেহ (১৯১৫ - ১৩ ফেব্রুয়ারি ১৯৯০) হলেন বাংলাদেশের একজন প্রখ্যাত ইসলাম ধর্মীয় ব্যক্তিত্ব। সাধারণ্যে তিনি ছারছীনার পীর হিসাবেই অধিক পরিচিত। তিনি ছারছিনা দরবার শরীফের ২য় পীর ছিলেন। ১৯৭১ সালের মুক্তিযুদ্ধে সরাসরি মানবতা বিরোধী অপরাধের সাথে জড়িত থাকার অভিযোগ রয়েছে তার বিরুদ্ধে। শিক্ষায় অনন্য সাধারণ অবদানের জন্য ১৯৮০ সালে তাকে “স্বাধীনতা পুরস্কার” প্রদান করা হয়।
পুরস্কার ও সম্মাননা
শিক্ষা ক্ষেত্রে অসাধারণ অবদানের জন্য ১৯৮০ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
সমালোচনা
বাংলাদেশের স্বাধীনতা যুদ্ধকালীন তিনি মানবতা বিরোধী অপরাধে যুক্ত থাকার কথা বিভিন্ন সরকারি নথিতে লিপিবদ্ধ রয়েছে; “বাংলাদেশের স্বাধীনতা যুদ্ধ: দলিলপত্র” (৮ম খন্ড) এবং “একাত্তরের ঘাতক ও দালালরা কে কোথায়” গ্রন্থদ্বয়ে তার অপরাধের প্রত্যক্ষ বিবরণ দেয়া আছে। ১৯৭২ সালের দালাল আইনে বাংলাদেশের স্বাধীনতার বিরুদ্ধে অবস্থান নেওয়ার কারণে তাকে গ্রেফতার করা হয়। পরবর্তীতে বঙ্গবন্ধু শেখ মুজিবুর রহমানের সাধারণ ক্ষমা ঘোষণার পর তিনি মুক্তি পান।
দামার দ্বীপ
ডান|থাম্ব| বারাত দয়া দ্বীপের মানচিত্র ডান|থাম্ব| উরলালি পর্বত দামার দ্বীপ ( Pulau Damer) সাগরের দক্ষিণ দিকে ইন্দোনেশিয়ার মালুকু প্রদেশের বারাত দায়া দ্বীপপুঞ্জের একটি ছোট আগ্নেয় দ্বীপ। এটি চারটি ছোট দ্বীপ দ্বারা ঘেরা - একটি পূর্বে, একটি পশ্চিমে এবং দুটি দক্ষিণে। একত্রে তাদের দামার দ্বীপপুঞ্জ বলা হয় এবং মালুকু বারাত দায়া রিজেন্সির মধ্যে একটি প্রশাসনিক জেলা গঠন করে। জেলার ভূমি এলাকা ৩৯২.২৯ কিমি 2 এবং ২০২০ সালের আদমশুমারিতে এর জনসংখ্যা ছিল ৫৭১৮ জন।
বর্ণনা
দামার প্রায় ১৮ কিমি দীর্ঘ ১২ কিমি প্রশস্ত। এটা প্রায় ১২৫ রোমাং এর পূর্ব এবং ২০০ কিমি ওয়েটারের পূর্বে। দ্বীপের উত্তর অংশটি মূলত নারকেল, কাজু, কফি বিন, কোকো বিন, লবঙ্গ এবং জায়ফলের শুষ্ক জমি চাষের জন্য পরিষ্কার করা হয়েছে। দক্ষিণ অংশটি এখনও প্রধানত বনভূমি। বাসস্থান উত্তর এবং পূর্বে কেন্দ্রীভূত। অধিকাংশ দ্বীপবাসী কৃষক বা জেলে। দ্বীপের সর্বোচ্চ বিন্দু ৮৬৮ মি (2,847 ft) মাউন্ট উরলালি, একটি অ্যান্ডেসিটিক স্ট্র্যাটোভোলকানো ।
গুরুত্বপূর্ণ পাখি এলাকা
বাম|থাম্ব| ডামার ফ্লাইক্যাচার; ১৯০১ জন জেরার্ড কিউলেম্যানস দ্বারা চিত্রিত বার্ডলাইফ ইন্টারন্যাশনাল দ্বারা দ্বীপের জঙ্গলযুক্ত অংশটিকে একটি গুরুত্বপূর্ণ পাখি এলাকা হিসাবে চিহ্নিত করা হয়েছে। কারণ এটি স্থানীয় ডামার ফ্লাইক্যাচারকে সমর্থন করে, যা মূলত নিম্নভূমি চিরহরিৎ বনের আবাসস্থলের মধ্যে সীমাবদ্ধ।
পামানা দ্বীপ
থাম্ব| পশ্চিম রোটের মহারাজা (রাজা) পামানা দ্বীপ পরিদর্শন করছেন পামানা দ্বীপ ( ডানা, ডোনা, এনডানা ) হল ইন্দোনেশিয়ার লেসার সুন্দা দ্বীপপুঞ্জের পূর্ব নুসা টেঙ্গারা প্রদেশের রোটে দ্বীপের কাছে অবস্থিত একটি ছোট দ্বীপ এবং এশিয়ার দক্ষিণতম বিন্দুতে অবস্থিত। এটি ঠিক ১১°সে অক্ষাংশে অবস্থিত। প্রশাসনিকভাবে এই দ্বীপটি রোটে এনডাও রিজেন্সির অংশ। এটি দক্ষিণে অ্যাশমোর এবং কার্টিয়ার দ্বীপপুঞ্জের সীমানা।
দ্বীপটিতে কিছু হরিণ, বিভিন্ন প্রজাতির পাখির বাস এবং প্রতি বছর কচ্ছপরা তাদের ডিম দিতে আসে।
ভীম কদফিসেস
ভীম কদফিসেস (Οοημο Καδφισης) (রাজত্বকাল ৮৫-৯৭ খ্রিষ্টাব্দ) একজন কুষাণ সম্রাট ছিলেন। তিনি ছিলেন কুষাণ সাম্রাজ্যের তৃতীয় সম্রাট এবং ভীম তক্তো এর পুত্র। তিনি মাত্র ১২ বছর সাম্রাজ্য শাসন করেছিলেন। তার রাজত্বকালে কুষাণ সাম্রাজ্য বর্তমানের উজবেকিস্তান, তুর্কমেনিস্তান, তাজিকিস্তান এমনকি ভারতের কাশ্মীর পর্যন্ত বিস্তৃত হয়েছিলো।
রবাতক শিলালিপি
১৯৯৩ খ্রিষ্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি থেকে কুষাণ সম্রাট কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের পিতা ছিলেন ভীম কদফিসেস।
মুদ্রা
ভীম কদফিসেস ছিলেন প্রথম কুষাণ সম্রাট, যিনি প্রথম স্বর্ণমুদ্রা প্রচলন করেন। তার মুদ্রাগুলির এক পিঠে গ্রিক লিপিতে বাসিলেউস বাসিলেওন সোতির মেগাস ওওইমো কদফিসেস (BACIΛEYC BACIΛEWN CWTHP MEΓAC OOHMO KAΔΦICHC) এবং খরোষ্ঠী লিপিতে মহারাজস রাজদিরজস সর্বলোগ ইস্বরস মহিস্বরস ভীম কথফিসস ত্রদর কথাটি উৎকীর্ণ রয়েছে। তার মুদ্রাগুলোতে তাকে ভারী কোট পরিহিত অবস্থায় রথের ওপর বা গদা হাতে বা সিংহাসনে আসীন অবস্থায় বিভিন্ন ভঙ্গিমায় দেখা যায়। মুদ্রাগুলিতে ত্রিশুল হাতে শিব, বৌদ্ধ ত্রিরত্ন ইত্যাদি ভারতীয় প্রতীকগুলোও লক্ষ করা যায়।
আরো পড়ুন
Hill, John E. (2009) Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE. BookSurge, Charleston, South Carolina. .
সাব্বির হোসেন
সাজ্জাদ সাব্বির হোসেন (জন্মঃ ১৫ মার্চ ১৯৯৭) একজন বাংলাদেশী ক্রিকেটার। ১৭ এপ্রিল ২০১৭ সালে ২০১৬-১৭ ঢাকা প্রিমিয়ার ডিভিশন ক্রিকেট লীগে পারটেক্স স্পোর্টিং ক্লাবের হয়ে তিনি লিস্ট এ ক্রিকেটে অভিষেক করেন। ৬ অক্টোবর ২০১৭ সালে তিনি ২০১৭-১৮ জাতীয় ক্রিকেট লীগে রাজশাহী বিভাগ ক্রিকেট দলে প্রথম শ্রেণীর ক্রিকেট খেলেছিলেন। ২০১৮-১৯ ঢাকা প্রিমিয়ার ডিভিশন টি -২০ ক্রিকেট লীগে শাইনপুকুর ক্রিকেট ক্লাবের হয়ে ২৫ ফেব্রুয়ারি ২০১৯ সালে তার টি-টোয়েন্টিতে অভিষেক হয়।
নাইজেরিয়ার ভূগোল
নাইজেরিয়া পশ্চিম আফ্রিকার একটি দেশ। নাইজেরিয়া, পশ্চিমে প্রজাতান্ত্রিক বেনিন, পূর্বে চাদ এবং ক্যামেরুন এবং উত্তরে নাইজার-এর সাথে স্থল সীমানা ভাগ করে নিয়েছে। এর দক্ষিণ-পূর্ব সীমানায়, এখনও আন্তর্জাতিকভাবে স্বীকৃত নয়, এমন স্ব-ঘোষিত রাষ্ট্র আম্বাজোনিয়া অবস্থিত। দক্ষিণ দিকের গিনি উপসাগর-এর উপকূলে অবস্থিত লেক চাদ হ'ল দেশটির উত্তর-পূর্ব সীমানা। দক্ষিণ-পূর্ব দিকের সীমানাতেও রয়েছে আম্বাজোনিয়া নামের বিচ্ছিন্ন রাষ্ট্রটি। নাইজেরিয়ার উল্লেখযোগ্য ভৌগোলিক বৈশিষ্ট্যের মধ্যে রয়েছে অ্যাডামাওয়া উচ্চভূমি, মাম্বিলা মালভূমি, জোস মালভূমি, ওবুদু মালভূমি, নাইজার নদী, রিভার বেন্যু এবং নাইজার বদ্বীপ।
আলোচ্য বিষয়বস্তু মরসুমী স্যাঁতসেঁতে এবং খুব আর্দ্র জলবায়ু হলেই নাইজেরিয়ার নাম সেখানে অনিবার্যভাবে এসে পড়বে। নাইজেরিয়ার জলবায়ুর ধরন চার রকমের। নাইজেরিয়ার দক্ষিণ অংশ থেকে নাইজেরিয়ার মধ্যবর্তী অঞ্চল হ'য়ে নাইজেরিয়ার উত্তর অংশ-এ প্রতিটি জলবায়ুর ধরন আলাদা আলাদা পৃথক করে চেনা যায়।
নাইজেরিয়ায় প্রাপ্ত জলবায়ুর ধরন
দেশের দক্ষিণাঞ্চলে দেখা যায় ক্রান্তীয় মৌসুমী জলবায়ু, যা কোপিন জলবায়ু শ্রেণিবিন্যাস-এ "এএম" ব'লে পরিচিত। এই জলবায়ু দক্ষিণ আটলান্টিক মহাসাগর থেকে উদ্ভূত মৌসুমী বায়ু দ্বারা প্রভাবিত। এর ফলে একটি উষ্ণ আর্দ্র সামুদ্রিক বায়ু এখানে অবতরণ করে। এর উষ্ণতা এবং উচ্চ আর্দ্রতার কারণে প্রচুর বৃষ্টিপাত ঘটে। এটি বাতাসে থাকা জলীয় বাষ্পের দ্রুত ঘনীভবনের ফলে ঘটে।
ক্রান্তীয় মৌসুমি জলবায়ুতে তাপমাত্রার পরিসর খুব অল্প। তারপরে তাপমাত্রার পরিসর সারা বছর ধরে প্রায় স্থির থাকে। যেমন উদাহরণ হিসাবে বলা যায়, নাইজেরিয়ার দক্ষিণাঞ্চলের ওয়ারি শহরটিতে সবচেয়ে উষ্ণতম মাসে সর্বোচ্চ রেকর্ড থাকে এবং শীতলতম মাসে সর্বনিম্ন তাপমাত্রা থাকে । ওয়ারি শহরের তাপমাত্রার পার্থক্য ২ ডিগ্রি সেন্টিগ্রেড (৫ ডিগ্রি ফারেনহাইট) এর বেশি নয়।
নাইজেরিয়ার দক্ষিণাঞ্চলে ভারী ও প্রচুর বৃষ্টিপাত হয়। নিরক্ষীয় বলয়-এর সান্নিধ্যে থাকার কারণে এখানের ঝড়গুলি সাধারণত পরিচলন প্রকৃতির হয়ে থাকে। এই অঞ্চলের বার্ষিক বৃষ্টিপাতের পরিমান খুব বেশি থাকে। তা সাধারণত হয় এর উপরে। এই পরিমাণ হ'ল সারা বিশ্বজুড়ে ক্রান্তীয় অতিবৃষ্টি অরণ্য জলবায়ুর একটি উল্লেখযোগ্য অংশ। নাইজার বদ্বীপ অঞ্চলের আশেপাশে নাইজেরিয়ার উপকূলীয় অঞ্চলে  এর উপর বৃষ্টিপাত হয়। দক্ষিণ নাইজেরিয়ার নাইজার বদ্বীপের উপকূলে বনি শহরে বার্ষিক বৃষ্টিপাতের পরিমাণ   এর বেশি হয়। দক্ষিণ-পূর্ব দিকের বাকি অংশগুলিতে প্রতি বছর ২,০০০ থেকে  এর মধ্যে বৃষ্টিপাত থাকে।
নাইজেরিয়ার দক্ষিণাঞ্চলে দুবার সর্ব্বোচ্চ বৃষ্টিপাতের সময় চিহ্নিত করা যায়। এই সময়ের মাঝে একটি করে স্বল্প শুকনো মরসুম দেখা যায়। প্রথম বর্ষার মরসুম শুরু হয় মার্চ মাসের দিকে এবং চলে জুনের শেষ পর্যন্ত। তখনই বৃষ্টিপাতের সর্ব্বোচ্চ মাত্রায় গিয়ে পৌঁছোয়। তারপর আগস্ট মাসের দিকে বৃষ্টির ছোট্ট একটি চ্ছেদ পড়ে এবং সেটি হয় আগস্টের দু'শ তিন সপ্তাহ ধরে। একে বলা হয় আগস্ট বিরতি (আগস্ট ব্রেক)। সেপ্টেম্বরের শুরুর দিকে এই বিরতির পর আবার সংক্ষিপ্ত বর্ষা শুরু হয় এবং চালু থাকে অক্টোবরের মাঝামাঝি সময় পর্যন্ত। এই শেষ পর্বেই আবার বৃষ্টিপাতের সর্ব্বোচ্চ মাত্রায় গিয়ে পৌঁছোয়। অক্টোবর মাসে স্বল্প বর্ষার সমাপ্তির পর শুরু হয় দীর্ঘ শুকনো মরসুম। এই মরসুম শুরু হয় অক্টোবরের শেষ থেকে মার্চ মাসের শুরু পর্যন্ত। ডিসেম্বরের শুরু থেকে ফেব্রুয়ারির শেষের মধ্যে স্থায়ী হয় সর্ব্বোচ্চ শুকনো মরশুম।
ক্রান্তীয় সাভানা জলবায়ু বা ক্রান্তীয় সিক্ত এবং শুষ্ক জলবায়ু অঞ্চলটি সুবিস্তৃত। বেশিরভাগ পশ্চিম নাইজেরিয়া থেকে মধ্য নাইজেরিয়া পর্যন্ত দক্ষিণ নাইজেরিয়া থেকে নাইজেরিয়ার কেন্দ্রীয় অংশের ক্রান্তীয় অতিবৃষ্টি অরণ্য জলবায়ুর সীমানা তার অন্তর্গত।
নিরক্ষরেখা থেকে দূরত্বের কারণে একটি সর্বোচ্চ গ্রীষ্ম (সামার ম্যাক্সিমাম) নামে পরিচিত গ্রীষ্ম সহ এই ক্রান্তীয় সাভানা জলবায়ুতে ভালভাবে চিহ্নিত বর্ষা এবং শুষ্ক মরসুম দেখা যায়। সারা বছরের তাপমাত্রা থাকে এর উপরে। নাইজেরিয়ার রাজধানী আবুজা শহরটি মধ্য নাইজেরিয়ায় অবস্থিত এবং তার তাপমাত্রার ব্যাপ্তি  থেকে  পর্যন্ত। সেপ্টেম্বরে এখানে একক বৃষ্টিপাত ম্যাক্সিমা-সহ বাৎসরিক বৃষ্টিপাতের পরিমাণ ।
এই জলবায়ুতে একটি শুষ্ক মরসুম দেখা যায়। মধ্য নাইজেরিয়ার ক্রান্তীয় সাভানা জলবায়ু ডিসেম্বর থেকে মার্চ পর্যন্ত শুরু হয়। সে সময় হারম্যাটান বাতাস-সহ গরম এবং শুষ্ক পরিবেশ থাকে এবং সাহারা মরুভূমির ধূলিকণা ভরা একটি মহাদেশীয় ক্রান্তীয় (সিটি) এয়ারমাস পুরো সময় জুড়ে সেখানে বিরাজ করে।
এপ্রিলে উত্তর দিকে ঘুরে যাওয়া ইন্টারট্রপিকাল কনভার্জেন্স জোন (আইটিসিজেড)-এর জন্য দক্ষিণ গোলার্ধ-এ অবস্থিত পশ্চিম আফ্রিকা জুড়ে মূলত স্কোয়াল রেখায় প্রাক-বর্ষার পরিচলন মেঘের প্রবল বৃষ্টিপাত দেখা দেয়। মূলত দুটি প্রভাবশালী এয়ারম্যাসের মিথস্ক্রিয়ার ফলে গঠিত উত্তরের পূবালী বাতাস নামেও এই রেখাটি পরিচিত। এটিই আবার নাইজেরিয়ায় উপকূলবর্তী ক্রান্তীয় (দক্ষিণ দিকের পশ্চিমা বাতাস) এবং মহাদেশীয় গ্রীষ্মমণ্ডল (উত্তর দিকের পূবালী বাতাস) নামে পরিচিত। সেটি আসে জুলাই মাসে যখন দক্ষিণ আটলান্টিক মহাসাগর থেকে প্রবল আদ্রতাপূর্ণ মৌসুমী বাতাস মধ্য নাইজেরিয়ায় এসে পোঁছোয়। তখন তার জেরে প্রচন্ড মেঘ ও ভারী বৃষ্টিপাত ঘটে। তখন সেপ্টেম্বর পর্যন্ত এটি নিত্যদিনেরই ঘটনা হতে পারে। তারপর বর্ষা ধীরে ধীরে দক্ষিণ দিকে নাইজেরিয়ার দক্ষিণাঞ্চলে পশ্চাদপসরণ শুরু করে। মধ্য নাইজেরিয়ার বৃষ্টিপাতের পরিমাণ থাকে নাইজার বেন্যু নদীর নিন্ম অঞ্চলে থেকে দক্ষিণ পশ্চিমের জোস মালভূমি খাড়া উঁচু পাহাড় বরবর  পর্যন্ত।
সাহেল জলবায়ু বা ক্রান্তীয় শুষ্ক জলবায়ু হ'ল নাইজেরিয়ার উত্তরাঞ্চলের প্রধান প্রকৃতির জলবায়ু। বার্ষিক বৃষ্টিপাতের পরিমাণ নাইজেরিয়ার দক্ষিণ ও মধ্য অংশের তুলনায় কম। নাইজেরিয়ার উত্তরাঞ্চলে বর্ষা মৌসুমটি তিন থেকে চার মাস (জুন-সেপ্টেম্বর) স্থায়ী হয়। বছরের বাকি সময়ে গরম এবং শুষ্ক থাকে। তখন সর্ব্বোচ্চ তাপমাত্রা থাকে । নাইজেরিয়ার উত্তর-পূর্বাঞ্চলের ইয়োব রাজ্যের পটিসকামে নাইজেরিয়ার সর্বনিম্ন তাপমাত্রার রেকর্ড হয় ।
অ্যালপাইন জলবায়ু বা উচ্চভূমি জলবায়ু বা পার্বত্য জলবায়ু নাইজেরিয়ার উচ্চভূমি অঞ্চলে পাওয়া যায়। নাইজেরিয়ার অ্যালপাইন জলবায়ু সহ উচ্চভূমি সমুদ্রপৃষ্ঠ থেকে এরও বেশি উপরে অবস্থিত। ক্রান্তীয় অঞ্চলে তাদের অবস্থানের কারণে, এই উঁচু ক্রান্তীয় অঞ্চলটি নাতিশীতোষ্ণ জলবায়ু রেখায় পৌঁছানোর পক্ষে যথেষ্ট উচ্চতর। ফলে এই উচ্চভূমি, পর্বতমালা এবং মালভূমি অঞ্চল এই উচ্চতার উপরে থেকে একটি শীতল পাহাড়ী জলবায়ু লাভ করেছে ব'লে দেখা যায়।
রনি হোসেন (ক্রিকেটার)
রনি হোসেন (জন্মঃ ৪ এপ্রিল ১৯৯০) একজন বাংলাদেশী ক্রিকেটার। ২০১৮-১৯ ঢাকা প্রিমিয়ার ডিভিশন টি -২০ ক্রিকেট লীগে ২৫ ফেব্রুয়ারি ২০১৯ সালে ব্রাদার্স ইউনিয়নের হয়ে টি-টোয়েন্টতে অভিষেক করেন।
জিয়া (দ্ব্যর্থতা নিরসন)
জিয়া একটি আরবি নাম।
জিয়া দ্বারা বুঝানো যেতে পারেঃ
ভূগোল
right|thumb|upright=1.2|২০০৪ সালের রাজনৈতিক সীমানাসহ পৃথিবীর প্রাকৃতিক মানচিত্র
ভূগোল (Geography, যেটি এসেছে গ্রীক শব্দ “γεωγραφία”, বা, geographia, থেকে; যার শাব্দিক অর্থ: "পৃথিবী সম্পর্কিত বর্ণনা বা আলোচনা" ) হচ্ছে বিজ্ঞানের সেই শাখা যেখানে পৃথিবীর ভূমি, এর গঠন বিন্যাস, এর অধিবাসী সম্পর্কিত সমস্ত প্রপঞ্চ (phenomenon / ক্রিয়া-প্রক্রিয়া) সংক্রান্ত বিষয়াদি আলোচিত হয়। এই শব্দটি খ্রিস্টপূর্ব ২য় শতকে গ্রিক জ্ঞানবেত্তা এরাটোসথেনিস (২৭৬–১৯৪ খ্রিস্টপূর্ব) প্রথম ব্যবহার করেন। ভূগোলে মানুষের বসবাসের জগৎ ও তার সাথে সম্পর্কিত সমস্ত বিষয় নিয়েই আলোচনা করা হয়ে থাকে। উদাহরণস্বরূপঃ ভৌত ভূগোলে জলবায়ু, ভূমি ও জল নিয়ে গবেষণা করা হয়; সাংস্কৃতিক ভূগোলে কৃত্রিম, মনুষ্যনির্মিত ধারণা যেমন দেশ, বসতি, যোগাযোগ ব্যবস্থা, পরিবহন, দালান, ও ভৌগোলিক পরিবেশের অন্যান্য পরিবর্তিত রূপ আলোচনা করা হয়। ভূগোলবিদেরা তাদের গবেষণায় অর্থনীতি, ইতিহাস, জীববিজ্ঞান, ভূতত্ত্ব এবং গণিতের সহায়তা নেন। সাধারণতঃ প্রায়শই এটিকে প্রাকৃতিক ভূগোল ও মানবীয় ভূগোল নামক দুটি প্রধান ভাগে ভাগ করা হয়। ভূগোলের চারটি ঐতিহাসিক গবেষণা পদ্ধতি হচ্ছেঃ প্রকৃতি ও মানবজাতি সম্পর্কিত স্থানিক বিশ্লেষণ, স্থান ও অঞ্চল সম্পর্কিত এলাকা পঠন, মানব-ভুমি সম্পর্ক পঠন এবং ভূবিজ্ঞান। ভূগোলকে "পৃথিবী পঠন-বিভাগ" ও "মানুষ এবং প্রাকৃতিক বিজ্ঞানের মধ্যকার সেতু-বন্ধন" বলেও উল্লেখ করা হয়ে থাকে।
প্রাচীন গ্রিক পণ্ডিত এরাটোসথেনিস (২৭৬-১৯৪ খ্রীস্টপূর্ব) পৃথিবীর বর্ণনা অর্থে সর্বপ্রথম এ Geography শব্দটির ব্যবহার করেছিলেন। Geography→Geo (পৃথিবী)+ graphos (বর্ণনা বা বিবরণ) অর্থাৎ Geography শব্দের অর্থ হলো পৃথিবীর বর্ণনা । বাংলা ভাষায় প্রাচীন হিন্দু পুরাণে ব্যবহৃত ভূগোল শব্দটি ‘জিওগ্রাফি’-এর প্রতিশব্দ হিসেবে গ্রহণ করা হয়েছে; যদিও ভূগোল শব্দটি ‘জিওগ্রাফি’ শব্দের মর্মার্থ প্রকাশ করে না। এ ছাড়া বর্তমান জিওগ্রাফির সংজ্ঞা অনুসারে ‘ভূগোল শব্দটি দিয়ে জিওগ্রাফি শব্দটিকে ধারণ করা যায় না। বাংলা একাডেমির ইংরেজি-বাংলা অভিধানে (তৃতীয় সংস্করণ, ২০১৫) জিওগ্রাফির প্রতিশব্দ ‘ভূগোলবিদ্যা’ বা ‘ভূবিজ্ঞান’ করা হয়েছে, ‘ভূগোল’ নয়। এ কারণে বাংলাভাষা সচেতন অনেক ভূগোলবিদ জিওগ্রাফির প্রতিশব্দ হিসেবে ‘ভূবিদ্যা’ শব্দটির ব্যবহারে অধিক আগ্রহী।
মানচিত্রাঙ্কনবিদ এবং বিভিন্ন স্থানের নাম ও সংখ্যা বিষয়ক অধ্যয়নকারীকে ভূগোলবিদদের সাথে মিলিয়ে ফেলা ঠিক নয়; যদিও অনেক ভূগোলবিদ ভূসংস্থান ও মানচিত্রাঙ্কন বিষয়ে অধ্যয়ন করে থাকেন, তবুও প্রকৃতপক্ষে এটা তাদের মূল বিচরণক্ষেত্র নয়।
শাখা সমূহ
ভূগোলের মূল বিষয়বস্তুকে বর্ণনা এবং বিশ্লেষণের সুবিধার্থে:
প্রাকৃতিক ভূগোল
প্রাকৃতিক ভূগোল হলো ভূগোলের সেই অংশ যেখানে পৃথিবীর বিভিন্ন অংশ ও তাদের গাঠনিক উপাদান নিয়ে আলোচনা করা হয়। এটি মূলত: অশ্মমণ্ডল, বারিমণ্ডল, বায়ুমণ্ডল, ভূপৃষ্ঠ, এবং বৈশ্বয়িক উদ্ভিদ জগৎ এবং প্রাণী জগত (জীবমণ্ডল) নিয়ে গঠিত এবং তাদের সমস্যা এবং তার সমাধান নিয়ে আলোচনা করে থাকে। প্রাকৃতিক ভূগোলের বিভিন্ন শাখা গুলো নিম্বরুপ:
ভূত্বকের উপরিভাগের ভৌত পরিবেশ এবং এতে কার্যরত বিভিন্ন ভূপ্রাকৃতিক প্রক্রিয়াসমূহ বিজ্ঞানের যে শাখায় সমীক্ষা করা হয়, তাকে প্রাকৃতিক ভূগোল বলে। অধিকাংশ ভূগোলবিদ ভূগোলকে প্রাকৃতিক ও মানবিক নামক দুই শাখায় বিভক্ত করতে আগ্রহী। আবার অনেকে ভূপৃষ্ঠে জীবমণ্ডলের বাস্তুসংস্থানকে উপেক্ষা করা সমীচীন নয় বিধায় ভূগোলকে প্রাকৃতিক, মানবিক ও জীবভূগোল নামক তিন শাখায় বিভক্ত করে থাকেন। বিগত কয়েক দশকে প্রাকৃতিক ভূগোলের সংজ্ঞা, বিষয়বস্তু এবং পঠনপাঠন পদ্ধতিতে ব্যাপক পরিবর্তন সাধিত হয়েছে। শুরুতে প্রাকৃতিক ভূগোল বলতে কেবল প্রাকৃতিক পরিবেশের (ভূমিবন্ধুরতা, পানি ও বায়ু) অধ্যয়নকে বুঝাতো। যেমন- আর্থার হোমসের (Arther Holmes, 1960) মতে, ‘পৃথিবী পৃষ্ঠের  বন্ধুরতা, সাগর-মহাসাগর এবং বায়ুমণ্ডলের বিষয়াদি যা নিয়ে প্রাকৃতিক পরিবেশ গঠিত, তার সমীক্ষাই হচ্ছে প্রাকৃতিক ভূগোল। কার্ল রিটারের (Carl Ritter, 1779-1859) মতে, ‘প্রাকৃতিক ভূগোল হচ্ছে বিজ্ঞানের সেই শাখা যা পৃথিবীর সমস্ত অবয়ব, বৈচিত্র্য ও সম্পর্কসহ একটি স্বতন্ত্র একক হিসেবে বিবেচনা করে।’ হার্টশোর্ন বলেন, ‘ভূপৃষ্ঠের পরিবর্তনশীল বৈশিষ্ট্যের সঠিক, সুবিন্যস্ত ও যুক্তিসঙ্গত বর্ণনা ও ব্যাখ্যা প্রদান করা প্রাকৃতিক ভূগোলের কাজ।’
এ দিক থেকে বিবেচনা করলে, প্রাকৃতিক ভূগোল কেবল কতিপয় ভূবিজ্ঞান সম্পর্কিত বিষয়ের একীভবনই নয়, এটি প্রাকৃতিক পরিবেশের সাথে মানুষের কর্মকাণ্ডের আন্তঃক্রিয়ার ধরনও পর্যালোচনা করে। ভূগোলের একটি প্রতিষ্ঠিত শাখা হিসেবে প্রাকৃতিক ভূগোল আঞ্চলিক প্রেক্ষাপটে পারিসরিক (spatial) ধরন এবং ভূপৃষ্ঠের পরিবেশের উপাদানগুলোর পারিসরিক সম্পর্ক সমীক্ষা করে। এ ছাড়াও এটি আঞ্চলিক ধরনের সাথে পারিসরিক সম্পর্কের কারণ, একই সাথে পরিবেশের উপাদানগুলোর পরিবর্তনের কারণও ব্যাখ্যা করে থাকে। এ থেকে বলা যায়, ভূমি, বায়ু, পানি এবং প্রাণী ও উদ্ভিদের জীবনধারণের সহায়ক যে জীবমণ্ডল, তার বিস্তারিত সমীক্ষাই হচ্ছে প্রাকৃতিক ভূগোল।
প্রাকৃতিক ভূগোলের বিকাশ
প্রাকৃতিক বিশ্ব সম্পর্কিত জ্ঞানের আলোচনার ক্ষেত্র বোঝাতে প্রাকৃতিক ভূগোল (geography)শব্দটি ব্যবহার করা হয়। এ ক্ষেত্রটি ভূগোল জ্ঞানের পুরো শাখাটির মতোই প্রাচীন। চিরায়ত গ্রিক যুগে বিজ্ঞানের বিষয় হিসেবে ভূগোলের উৎপত্তি এবং উনবিংশ শতকের শেষভাগে নৃভূগোল (Anthropogeography) বা মানবিক ভূগোলের উৎপত্তির পূর্ব পযর্ন্ত ভূগোল ছিলো মূলত প্রাকৃতিক বিজ্ঞান : অবস্থানের সমীক্ষা ও জ্ঞাত পৃথিবীর সকল স্থানের ধারাবাহিক বর্ণনা।
ভারত
প্রাচীন ভারতে ভূগোল তথা ভূবিদ্যা-র আলোচনা পাওয়া যায় বেদ ও প্রাচীন পুরাণে। বেদ-এর লিখিত-রচনা কাল আনুমানিক খ্রিস্টপূর্ব প্রথম সহস্রাব্দের দ্বিতীয় ভাগ। অথর্ববেদ-এ প্রাচীন পুরাণ-এর উৎস সম্পর্কে উল্লেখ পাওয়া যায়। বিদ্বজ্জনদের মতে খ্রিষ্টপূর্ব ১২০০ - ১০০০ অব্দে অথর্ববেদ এর স্তোত্র গুলি রচিত হয়েছিল। প্রাচীন পুরাণের রচয়িতাগণ পৃথিবীকে সাতটি মহাদেশীয় দ্বীপে ভাগ করেছিলেন - জম্বু দ্বীপ, ক্রৌঞ্চ দ্বীপ, কুশ দ্বীপ, প্লক্ষ দ্বীপ, পুষ্কর দ্বীপ, শক দ্বীপ ও শাল্মলী দ্বীপ ও সেই সব দ্বীপের জলবায়ু আর ভূ-প্রকৃতির বিবরণ দিয়েছিলেন। বরাহমিহির পৃথিবীতে জল-এর সৃষ্টি, মেঘ ও বৃষ্টিপাত, মহাজাগতিক গ্রহ সম্পর্কিত বস্তু সমূহের অবস্থান আর সঞ্চারণ পথ সম্পর্কে লিখেছিলেন। প্রখ্যাত গণিতজ্ঞ ও জ্যোতির্বিদ আর্যভট্ট সেই সময়ে পৃথিবীর পরিধি ২৪৮৩৫ মাইল গণনা করেছিলেন যা প্রকৃত পরিধি থেকে ০.২ % কম ছিল।
চীন  (History of geography)
প্রাচীন চীনে  ভূবিদ্যা-র আলোচনা পাওয়া যায় খ্রিস্টপূর্ব পঞ্চম শতক থেকে। ভৌগোলিক মানচিত্র গঠিত হত তৎকালীন সাম্রাজ্য সমূহের অবস্থান ও বিস্তৃতি, নদী অববাহিকা, নদীপথ ও বাণিজ্য পথের অবস্থান ইত্যাদি সহ। শুই জিং নামে তৃতীয় শতকের এক অজ্ঞাতনামা লেখকের একটি বই পাওয়া গেছে যেখানে চীনের ১৩৭ টি নদীর তৎকালীন বিবরণ পাওয়া যায়।
জিয়া ড্যানের (৭৩০ ৮০৫ খ্রিষ্টাব্দ) মতো চীনা ভৌগোলিকের বিভিন্ন বৈদেশিক অঞ্চলের যথাযথ বর্ণনায় সমুদ্রপথে পারস্য উপসাগরের প্রবেশপথের বিবরণ ও মধ্যযুগীয় ইরানীদের দ্বারা সৃষ্ট সমুদ্রমধ্যে আলংকারিক স্তম্ভের কথা আছে যেগুলো আসলে জাহাজদের পথ দেখানোর বাতিঘর ছিল।
নবম শতক থেকে দ্বাদশ শতক পর্যন্ত সোঙ সাম্রাজ্য এবং ত্রয়োদশ থেকে ষোড়শ শতক পর্যন্ত মিঙ সাম্রাজ্যের আমলে নিয়মানুগ ভৌগোলিক চর্চা সম্পর্কে জানা যায়। সোঙ সাম্রাজ্যের প্রখ্যাত কবি, পণ্ডিত এবং সরকারি আধিকারিক ফান চেংদা (১১২৬ - ১১৯৩ খ্রিষ্টাব্দ) চীনের দক্ষিণ প্রদেশগুলির বিভিন্ন অঞ্চলের ভূসংস্থান, কৃষি ও আর্থ বাণিজ্যিক পণ্যের উপর ভূ-বিদ্যার সনদ লিখেছিলেন। বহুবিদ্যাজ্ঞ চীনা বৈজ্ঞানিক শেন কুও (১০৩১ - ১০৯৫ খ্রিষ্টাব্দ) দেশের অভ্যন্তরে পাওয়া সামুদ্রিক জীবাশ্ম এবং বাঁশ গাছের এলাকা থেকে বহুদূরে পাওয়া বাঁশ গাছের জীবাশ্ম থেকে ভূমি-র গঠনের উপর আনুমানিক ধারণা সহ বহু গুরুত্বপূর্ণ লেখা লিখে গেছেন। এই সোঙ সাম্রাজ্যের সময়কালে কোরিয়া এবং মধ্যযুগীয় কম্বোডিয়া-ও উপর ভৌগোলিক বিবরণ সমন্বিত বই পাওয়া যায়।
মধ্য এশিয়া এবং ইউরোপ
গ্রিক-রোমান যুগে ভূবিদ্যা-র আলোচনা অনেক বিস্তার লাভ করে। অক্ষাংশ-দ্রাঘিমাংশ-উচ্চতা সম্পর্কিত তথ্য, নগর-পরিকল্পনা চিত্র, ভূমির জরীপ ও প্রকারভেদ, নদী-র দৈর্ঘ্য-প্রস্থের পরিমাপ ইত্যাদি বিষয়ে উন্নত অনুশীলন ও ব্যবহারবিধি-র প্রচলন ছিল। আনুমানিক ৪০০ খ্রিষ্টাব্দে রোমে পিউটিন্জার টেবিল হিসাবে পরিচিত এক গোটানো মানচিত্রের সন্ধান পাওয়া গেছে যেখানে রোমান সাম্রাজ্যের মধ্যের সড়কপথগুলি দেখানো আছে এবং রোমান সাম্রাজ্যের বাইরে ব্রিটেন থেকে মধ্য-প্রাচ্য হয়ে আফ্রিকা এবং তারপর ভারত, শ্রীলঙ্কা, চীন দেশের তখনকার জ্ঞাত অংশ সমূহ নিবদ্ধ আছে। একশোটির ও বেশি চিহ্ন ব্যবহৃত হয়েছিল এই মানচিত্রটি-তে।
প্রাচীন গ্রিক পণ্ডিত ইরাটোসথেনেস (Eratosthenese, 276-194 BC) প্রাকৃতিক ভূগোলের অগ্রপথিক। তিনি এমন এক সময় এ বিষয়ে অবদান রাখেন যখন পণ্ডিতগণ পৃথিবীর আকার ও আকৃতি সম্পর্কেই অনিশ্চিত ছিলেন। মিশরের বিভিন্ন স্থানের দূরত্বের সাথে সূর্যের আলোক রশ্মির পতনকোণের পার্থক্য হিসাব করে পৃথিবীর পরিধি নির্ণয়ের মাধ্যমে ইরাটোসথেনেস প্রাকৃতিক ভূগোলবিদ হিসেবে ইতিহাসের পাতায় চিরস্তায়ী আসন করে নিয়েছেন। এটিই ছিলো বর্তমানে পরিচিত ভূআকৃতিবিদ্যার (Geodesy) প্রথম গবেষণা। ইরাটোসথেনেসের বহু মূল্যবান ভূগোলবিষয়ক কাজের মধ্যে এটি অন্যতম। তিনি মানচিত্রের গুরুত্বের কথা উপলব্ধি করেছিলেন এবং নিজেকে একজন দক্ষ কার্টোগ্রাফার (cartographer) হিসেবে গড়ে তুলেন। যখন পণ্ডিতগণ পৃথিবী গোলাকার না চেপ্টা এ সম্পর্কে বিতর্কে লিপ্ত, তখন ইরাটোসথেনেস গোলাকার পৃথিবীর কোন কোন স্থান সূর্যালোক দ্বারা অপর মণ্ডল অপেক্ষা অধিক উষ্ণ- এ বিষয়টি উপলব্ধি করেন এবং পৃথিবীকে কতিপয় পরিবেশমণ্ডলে বিভক্ত করে মানচিত্র তৈরি করেন। তিনি সিদ্ধান্তে আসেন যে, গোলাকার পৃথিবীতে একটি নিরক্ষীয় বলয়, দুটি মেরু বলয় এবং এদের মাঝে দুটি নাতিশীতোষ্ণ বলয় বিদ্যমান রয়েছে। ইরাটোসথেনেসের মৃত্যুর বহু শতাব্দি পর্যন্ত অনেক পণ্ডিত ইরাটোসথেনেসের জ্ঞানকে যথার্থ বলে মেনে নিতে পারেননি (ব্লিজ, ১৯৯৩)।
বিখ্যাত গ্রিক ঐতিহাসিক হেরোডোটাস (Herodotus, 485-424 BC) মিসর ভ্রমণের সময় মিসরকে ‘নীল নদের দান’ বলে মন্তব্য করেন এবং নীল নদের মোহনায় পলি সঞ্চয়ের আকৃতির মাঝে গ্রিক অক্ষর ডেল্টার Δ সাদৃশ্য খুঁজে পান এ ধরনের ভূবৈচিত্র্যকে তিনি ডেল্টা (বাংলায় বদ্বীপ) নামকরণ করেন। খ্রিষ্টপূর্ব ৭৯ অব্দে প্লিনি জুনিয়র (প্লিনি সিনিয়র একজন বিজ্ঞানী ছিলেন) নেপলস উপসাগরে একটি নৌকায় দাঁড়িয়ে ভিসুভিয়াস আগ্নেয়গিরির অগ্ন্যুৎপাত প্রত্যক্ষ করে যে লিপিবদ্ধ করেছেন, তা সত্যই বিষ্ময়কর। তিনি বর্ণনা করেছেন, আগ্নেয়গিরির উপর ব্যাঙের ছাতার আকৃতির মেঘ কীভাবে ছড়িয়ে পড়েছিলো এবং পম্পেই ও হারকোলিয়াম শহর দুটিকে জীবন্ত কবর দিয়েছিলো। নিরাপদ দূরত্বে দাঁড়িয়ে তিনি যখন আগ্নেয়গিরির ধ্বংসযজ্ঞ দেখছিলেন, তখন তিনি জানতেন না তারই মামা/মায়ের বড় ভাই (Pliny The Elder)(যিনি আবার তারই দত্তক পিতা-ও ছিলেন), ভিসুভিয়াসের লাভাস্রোতে পড়ে মারা যাচ্ছেন, স্থানীয় বাসিন্দাদের উদ্ধারের চেষ্টা করতে গিয়ে।
পরিতাপের বিষয় হচ্ছে, প্রাচীন ভূগোলবিদদের অধিকাংশ রচনা কালের গর্ভে হারিয়ে গেছে। প্রাচীন গ্রিক ও রোমান পণ্ডিতদের সামান্য কিছু রচনা যা আমাদের পর্যন্ত এসেছে তা থেকে আমরা জাতে পারি, তখনকার নদীগুলো কত প্রশস্ত আর কত খরস্রোতা ছিলো, বর্তমানে ঘুমিয়ে আছে এরূপ কিছু আগ্নেয়গিরির কর্মকাণ্ড এবং তৎকালীন কিছু উদ্ভিদের কথা, যা বর্তমানে সেসব স্থান থেকে হারিয়ে গেছে। রোমান যুগের অবসানে ইউরোপে দীর্ঘ সময়ব্যাপী অন্ধকার যুগের শুরু হয়। মধ্যযুগে ভূগোল চর্চার দীপশিখা জ্বালিয়ে রেখেছিলো আরব অঞ্চলের মুসলিম এবং চৈনিক পণ্ডিতরা। মধ্যযুগে যুদ্ধ, আগুন এবং অবহেলার কারণে প্রাচীন অনেক মূল্যবান বই, মানচিত্র, রচনা চিরতরে হারিয়ে গেছে।
পঞ্চদশ শতকে ইউরোপীয়দের সামুদ্রিক অভিযান এবং ব্যাপক আবিষ্কারের যুগে প্রাকৃতিক ভূগোলের পুনর্জাগরণ ঘটে। পর্তুগিজরা আফ্রিকার উপকূল ঘুরে এশিয়ার পূর্বপ্রান্তে এবং কলম্বাস আটলান্টিক পাড়ি দিয়ে ফিরে এসে জানায় পশ্চিমের ভূখণ্ডের কথা। মানচিত্রাঙ্কনবিদগণ সংগ্রহকৃত জ্ঞানের ভিত্তিতে সঠিক মানচিত্র তৈরি করতে শুরু করেন। নতুন আবিষ্কৃত দেশগুলো সম্পর্কে ইউরোপের শহরগুলোতে কখন বড় বড় নদী, বরফাবৃত সুউচ্চ পর্বতমালা, বোনো উপকূল, বিস্তীর্ণ সমতলভূমি, ভয়াল ভৃগুতট, সুউচ্চ বৃক্ষপূর্ণ গভীর বনভূমি, অদ্ভুত ও ভয়ঙ্কর বন্যপ্রাণি এবং অজানা সব মানুষের কথা প্রচার হতে শুরু করে। ইউরোপীয় অভিযাত্রী ও ভাগ্যন্বেষীরা সোনা ও অন্যান্য মূল্যবান খনিজসম্পদ নিয়ে ফিরে আসেন। ভৌগোলিক জ্ঞান সম্পদ লাভের চাবিকাঠিতে পরিণত হয়।
ইউরোপীয়রা যখন বিশ্বের বিভিন্ন অঞ্চলে তাদের স্থাপিত উপনিবেশগুলোতে সম্পদ লুণ্ঠনের জন্য দিগ্বিদিক জ্ঞানশূন্য হয়ে নতুন ভূখণ্ডের সন্ধানে ছুটে চলছে, তখন কিছুসংখ্যক বিজ্ঞানী প্রাপ্ত নতুন নতুন তথ্যগুলো যাচাইয়ের জন্য ভ্রমণে বের হন। আলেকজান্ডার ফন হামবোল্ট তাদের মধ্যে অন্যতম, যিনি সম্পদ নয়- জ্ঞান আহরণের জন্য নতুন মহাদেশ আমেরিকায় পাড়ি জমিয়ছিলেন। তিনি দক্ষিণ আমেরিকার উত্তরাংশের ওরিনোকো নদী পর্যন্ত প্রায় তিন হাজার কিলোমিটার পথ পাড়ি দেন এবং ইকোয়েডর, পেরুতে মাঠজরিপ করেন। ১৮০৪ সালে যুক্তরাষ্ট্রে যাওয়ার পূর্বে তিনি কিউবা ভ্রমণ করেন এবং মেক্সিকো পাগড় দেন। পরবর্তীতে তিনি সােইবেরিয়াসহ রাশিয়ার বিস্তীর্ণ অঞ্চল ভ্রমণ করেন। পরবর্তীতে প্যারিসে স্থায়ী হয়ে তিনি আমেরিকা ভ্রমণের ওপর ৩০টি বই লেখেন এবং উনিশ শতকের বংশগতিসংক্রান্ত সেরা বৈজ্ঞানিক গ্রন্থ হিবে পরিচিত ছয় খণ্ডের ‘কসমস’ সিরিজটি প্রকাশ করেন।
হামবোল্টের রচনা থেকে আমরা তার সময়ের প্রাকৃতিক ভূগোলের রাজ্য সম্পর্কে জানতে পারি। এটি প্রমাণিত হয় যে, প্রাকৃতিক ভূগোল কেবলমাত্র পৃথিবীর পৃষ্ঠসম্পর্কিত বিষয়াদিই অধ্যয়ন করে না, এটি এখন মৃত্তিকা, উদ্ভিজ্জ, প্রাণী, সমুদ্র এবং বায়ুমণ্ডল প্রভৃতিকে অন্তর্ভুক্ত করে সমীক্ষা করে। যদিও ‘ফিজিক্যাল জিওগ্রাফি’ শব্দটি সর্বজনীনভাবে গৃহীত হয়েছে, তথাপি ব্যাপক বিস্তৃত ক্ষেত্রের জন্য এর নাম ‘ন্যাচারাল জিওগ্রাফি’ হলেই অধিক মানানসই হতো।
রাশিয়া
প্রাকৃতিক ভূগোলের উন্নয়নে তৎকালীন সম্পদশালী রাশিয়ার জারগণ (সম্রাটগণ) গুরুত্বপূর্ণ ভূমিকা পালন করেন। অষ্টাদশ শতাব্দির মদ্যভাগে রাশিয়ার শাসকরা অনেক ভূগোলবিদকে মেরুপ্রদেশীয় সাইবেরিয়ার বিভিন্ন সম্ভাব্যতা জরিপের জন্য প্রেরণ করেছিলেন। রাশিয়ান ভূগোলবিদগণের মধ্যে মিখাইল লমোনোসোভ (Mikhail Lomonosov, 1711-1765)-কে প্রধান হিসেবে বিবেচনা করা হয়। তিনি সাইবেরিয়ার গবেষণায় নেতৃত্ব দেন। তার নেতৃত্বে পরিচালিত গবেষণার উল্লেখযোগ্য অবদানগুলো হচ্ছে- মৃত্তিকার জৈবিক উৎস উদ্‌ঘাটন, বরফখণ্ড বিচলনের একটি সমন্বিত নতির বিকাশসাধন, যা অদ্যাবধি মৌলিক হিসেবে বিবেচিত এবং তদানুযায়ী হিমবিজ্ঞান (Glaciology) নামে ভূগোলের একটি নতুন শাখার গোড়াপত্তন। লমোনোসোভের পথ ধরে উনবিংশ শতকে রাশিয়ার ভাসিলিভিচ ডকোচেভ (Vasily Vasili'evich Dokuchaev, 1846 –1903)-এর মতো বিখ্যাত ভূগোলবিদের জন্ম হয়। তিনি ‘ভূখণ্ড বা অঞ্চলের সমন্বিত নীতি’ (principle of comprehensive analysis of the territory) এবং রাশিয়ান শেরনোজেম (Russian Chernozem)-এর ওপর অবদান রাখেন, যা পরবর্তী সময়ে সহজে চিহ্নিতকরণযোগ্য ভূত্বকীয় স্তর মৃত্তিকা সম্পর্কে খুবই গুরুত্বপূর্ণ ভৌগোলিক ধারণার সাথে পরিচিত করে| তিনি প্রথম মৃত্তিকার শ্রেণিবিন্যাস এবং মৃত্তিকা গঠনের পাঁচটি উপাদান চিহ্নিত করেন। এভাবে নতুন ভৌগোলিক সমীক্ষার ক্ষেত্র হিসেবে মৃত্তিকাবিজ্ঞান (Pedology) প্রতিষ্ঠিত হয়। একারণে ভিসিলি ডকোচেভকে মৃত্তিকাবিজ্ঞানের জনক বলা হয়। রাশিয়ান পণ্ডিতদের অবদানে জলবায়ুবিজ্ঞানও ব্যাপকভাবে সমৃদ্ধ হয়। রাশিয়ার জলবায়ুবিজ্ঞানীদের মধ্যে জার্মান বংশোদ্ভুত ভ্লাদিমির কোপেন (Wladimir Köppen) সকলের অগ্রগণ্য। তিনি বিশ্বের জলবায়ু অঞ্চলের শ্রেণিবিভাগ করেন, যা আজও সঠিক হিসেবে সমাদৃত। যাহোক, এ মহান ভূগোলবিদ তার কাজের মাধ্যমে পুরাজলবায়ুবিজ্ঞানে (Paleoclimatology) অবদান রাখেন। ‘ভূতাত্ত্বিক অতীতের জলবায়ু’ (The climates of the geological past) নামে তার গবেষণার জন্য তাকে পুরাভূগোলের (Paleogeography) জনক বলা যায় (আলম, কে. আশলাফুল-২০১৪)।
আমেরিকা
উনিশ শতকের শেষ এবং বিশ শতকের প্রথমভাগের গুরুত্বপূর্ণ ঘটনা হচ্ছে আমেরিকা যুক্তরাষ্ট্রের বিখ্যাত ভূগোলবিদ উইলিয়াম মরিস ডেভিস (W.M. Davis)-এর অবদান। ভূগোলের সাধারণ তত্ত্ব হিসেবে তার প্রদত্ত ‘ভৌগোলিক চক্র’ (geographical cycle) কেবল বিষয় হিসেবে ভূগোলকে তার দেশে প্রতিষ্ঠিত করেনি, বরং প্রাকৃতিক ভূগোলের প্রতিষ্ঠা ও বিকাশের ক্ষেত্রে একটি মহামডেল (paradigm) হিসেবে কাজ করে। ডেভিসের মতানুসারে, সময়ের বিবর্তনে ভূগঠন পর্যায়ক্রমিক পরিবর্তনের মধ্যদিয়ে যায়। (উইলিয়াম মরিস ডেভিসের এ গুরুত্বপূর্ণ কাজের ফলে ভূরূপবিজ্ঞান (Geomorphology) নামে ভূগোলের একটি নতুন শাখা বিকাশ লাভ করে।
প্রাকৃতিক ভূগোলের প্রকৃতি সময়ের সাথে সাথে পরিবর্তীত হয়েছে। ১৮৫০ থেকে ১৯৫০ সালের মধ্যে জ্ঞানের এ শাখায় চারটি প্রধান ধারণা খুবই জোড়ালোভাবে প্রভাববিস্তার করেছিলো; যথা- (১) সমতাবাদ (Uniformitarianism) : এ তত্ত্ব পৃথিবীর বর্তমান অবস্থর জন্য বিপর্যয় শক্তি (catastrophic force) দায়ী এ ধারণা বাতিল করে দেয়। এর পরিবর্তে ধারণা দেয় যে, অবিরত সমতাসাধনের বিদ্যমান প্রক্রিয়াসমূহ আমাদের গ্রহটির অতীত ও বর্তমান অবস্থার জন্য দায়ী। (২) বিবর্তনবাদ (Evolution theory) : চার্লস ডারোউনের বিবর্তনবাদ তত্ত্বে প্রভাবিত হয়ে প্রকৃতিবিজ্ঞানীগণ প্রাকৃতিক প্রপঞ্চের (phenomena) বিভিন্নতার বিবর্তনমূলক ব্যাখ্যা প্রদান শুরু করেন। (৩) তথ্যানুসন্ধান ও জরিপ (Exploration and Survey) : ১৯০০ সালের পূর্বে পৃথিবীর বিভিন্ন স্থান আবিষ্কার ও সে সম্পর্কে তথ্য সংগ্রহের জন্য অনুসন্ধান ও জরিপ কাজে প্রাকৃতিক ভূগোলের সকল ক্ষেত্র সক্রিয়ভাবে জড়িত ছিলো। (৪) সংরক্ষণ (Conservation) : ১৮৫০ সালের প্রথম দিক থেকে একসময়ের নৈসর্গিক সৌন্দর্যবিশিষ্ট এলাকায় মানবিক উন্নয়নের ফলশ্রুতিতে পরিবেশ সংরক্ষণের চিন্তাভাবনা শুরু হয়।
প্রাকৃতিক ভূগোলের উপক্ষেত্রসমূহ
পৃথিবী সম্পর্কে তথ্য আহরণের মধ্যদিয়ে ভৌগোলিক জ্ঞানের চর্চা শুরু হয়েছিলো। বর্তমান যুগে মানুষের জ্ঞানের পরিধি এতো ব্যাপক ও বিস্তৃত হয়েছে যে, কোনো একজন ব্যক্তির পক্ষে সমস্ত ভৌগোলিক জ্ঞান আহরণ করা সম্ভব নয়। ফলে দেখা দিয়েছে বিশেষায়নের ঝোঁক। আলেকজান্ডার ফন হামবোল্টের মতো প্রাকৃতিক জগতের বিষয়ে সার্বিক দৃষ্টিভঙ্গি আজকের দিনে বিরল। অষ্টাদশ ও উনবিংশ শতকে ভৌগোলিক জ্ঞানের সন্ধানে উত্তরোত্তর জটিল-কঠিন পদ্ধতি বৃদ্ধির সাথে সাথে বিশেষায়ন অপরিহার্য হয়ে উঠেছে।
বিজ্ঞানে বিশেষায়নের প্রয়োজন আছে। প্রথমে সামগ্রিক জ্ঞানকে কতকগুলো বিষয়ে খণ্ড করা হয়, আবার প্রতিটি বিষয়কে কতিপয় বিশেষীকরণে ভাগ করা হয়। এভাবেই বিজ্ঞানের জ্ঞানের পরিধি বিস্তৃতি লাভ করে। বিগত শতকে প্রাকৃতিক ভূগোলের বিভিন্ন বিষয় একটি গুচ্ছ হিসেবে বিকশিত হয়েছে (ব্লিজ-১৯৯৩)।
১. ভূরূপবিজ্ঞান (Geomorphology) : ভূদৃশ্যের ভূগোল ‘ভূরূপবিজ্ঞান’ বা ভূমিরূপবিজ্ঞান প্রাকৃতিক ভূগোলের সর্বাপেক্ষা উৎপাদনশীল একটি ক্ষেত্র। মূল ইংরেজি পরিভাষাটি চয়ন করেন জার্মান ভূতত্ত্ববিদ আলবার্ট প্যাঙ্ক (Albert Penck)। গ্রিক তিনটি শব্দ Geo অর্থ পৃথিবী, morph অর্থ গঠন বা আকার এবং logos অর্থ বর্ণনা দিয়ে ভূপৃষ্ঠের গঠনকাঠামো সম্পর্কিত আলোচনার ক্ষেত্রকে বোঝানো হয়েছে। ভূপৃষ্ঠের অবয়বসমূহের উৎপত্তি, বিকাশ, প্রকৃতি এবং এগুলোর উদ্ভবের পশ্চাতে ক্রিয়াশীল কার্যকারণ প্রভৃতির বিজ্ঞানসম্মত পর্যালোচনাই হচ্ছে ভূরূপবিজ্ঞান। ভূরূপবিজ্ঞান হচ্ছে ভূগোলের সেই শাখা, যাতে অভ্যন্তরীণ অবস্থাসহ পৃথিবীর উপরিভাগের ভূদৃশ্য পরিবর্তনকারী প্রাকৃতিক শক্তিগুলোর প্রভাব সম্পর্কে আলোচনা করে।
ভূরূপবিজ্ঞানের বিষয়বস্তু মূলত (১) ভূমির বন্ধুরতা বা ভূগঠনের দিক এবং স্কেল, (২) পদ্ধতি- যা ভূপৃষ্ঠের আকৃতি প্রদান করে, এবং (৩) যে দৃষ্টিভঙ্গিতে ভূমিরূপ পর্যালোচনা করা হচ্ছে তার ওপর নির্ভর করে (আলম, ২০১৪)।
২. জলবায়ুবিজ্ঞান (Climatology) : আবহবিদ্যা ও প্রাকৃতিক ভূগোল যৌথভাবে জলবায়ু ও তার বিস্তৃতি আলোচনার জন্য জলবায়ুবিজ্ঞান গঠন করেছে। জলবায়ুবিজ্ঞান কেবলমাত্র জলবায়ুর শ্রেণিবিভাগ বা বিস্তৃতিই পর্যালোচনা করে না, বৃহত্তরভাবে এটি মানব সমাজের সাথে জলবায়ুর সম্পর্ক, জলবায়ু পরিবর্তন, উদ্ভিজ্জের ধরন, মৃত্তিকা গঠনসহ পরিবেশের বিভিন্ন প্রশ্ন ও অন্তর্ভুক্ত করে। পৃথিবীকে বেষ্টনকারী বায়ুমণ্ডলের উপাদন এবং এদের বৈশিষ্ট্যের বৈজ্ঞানিক পর্যালোচনাই হচ্ছে আবহবিদ্যা ও জলবায়ুবিজ্ঞান। নির্দিষ্ট সময়ে কোনো স্থানের বায়ুমণ্ডলের উপাদানগুলোর সমষ্টিগত অবস্থাকে আবহাওয়া বলে। অপরদিকে, কোনো স্থানের আবহাওয়ার দীর্ঘকালীন গড় অবস্থা পর্যালোচনা করলে যে সাধারণ অবস্থা দেখা যায়, তাকে জলবায়ু বলে। জলবায়ুবিজ্ঞানের তিনটি শাখা রয়েছে। এগুলো হলো : (১) প্রাকৃতিক জলবায়ুবিজ্ঞান, (২) আঞ্চলিক জলবায়ুবিজ্ঞান ও (৩) ফলিত জলবায়ুবিজ্ঞান।
৩. জীবভূগোল (Biogeography) : জীববিজ্ঞানের দিক থেকে উদ্ভিদবিজ্ঞান, বাস্তুবিদ্যা ও প্রাণিবিজ্ঞান- এ তিনটি উপক্ষেত্র প্রাকৃতিক ভূগোলের সাথে সম্পর্কিত। যখন জীববিজ্ঞান এবং প্রাকৃতিক ভূগোল উপরিস্থাপিত (overlap) হয়, তখন বৃহৎ উপক্ষেত্র জীবভূগোলের সৃষ্টি হয়, কিন্তু সেখানে জীবভূগোল নিজেই বিশেষায়িত। প্রাকৃতিক ভূগোল উদ্ভিদবিদ্যার সমন্বয়ে উদ্ভিদভূগোল গঠন করে এবং প্রাণিবিদ্যার সাথে সমন্বয়ে প্রাণিভূগোল উপক্ষেত্রের সৃষ্টি করে। স্মর্তব্য যে, জীবভূগোল নিজেই বাস্তুবিদ্যার সংযোজক, যা এই উপক্ষেত্র দুটির মধ্যে অবস্থান করে; বাস্তবে প্রাণিভূগোল ও উদ্ভিদ ভূগোল উভয়েই জীবভূগোলের অন্তর্ভুক্ত। জীবমণ্ডলের পর্যালোচনাই হচ্ছে জীবভূগোল, যাতে প্রাকৃতিক পরিবেশ, মৃত্তিকা, প্রাণী ও উদ্ভিদ অন্তর্ভুক্ত রয়েছে। জীবভূগোল শব্দটি দ্বারা জীববিজ্ঞান ও ভূবিদ্যা উভয়কে একত্রে নির্দেশ করে। অশ্মমণ্ডল, বায়ুমণ্ডল ও বারিমণ্ডলে জীবের বসবাসের উপযোগী অংশ যা জীবমণ্ডল নামে পরিচিত- এর আলোচনার ক্ষেত্রের অন্তর্ভুক্ত। জীবমণ্ডলের জৈব বিষয়গুলো উদ্ভিদবিদ্যা, প্রাণিবিদ্যা, প্রাণ-রসায়ন প্রভৃতি শাখায় পর্যালোচনা করা হলেও জ্ঞানের পৃথক শাখা হিসেবে ভূগোল এর অর্থ ও বিষয়বস্তুর ক্ষেত্রে ভিন্ন দৃষ্টিভঙ্গিতে আলোকপাত করে থাকে।
৫. সমুদ্র ভূগোল (Marine Geography) : সমুদ্র ভূগোল সমুদ্রবিজ্ঞানের সাথে গভীরভাবে সম্পর্কিত। প্রকৃতপক্ষে, এটি গঠনে সহায়তাকারী অন্যতম উপাদান যেমন মানবীয়, তেমনি প্রাকৃতিক। যে শাস্ত্রে বারিমণ্ডলের সমীক্ষা করা হয়, তাকে সমুদ্রবিজ্ঞান বলে। এটি বারিমণ্ডলের প্রাকৃতিক ও জৈবিক বিষয়গুলো বর্ণনা করে। সমুদ্রবিজ্ঞান অনেকগুলো উপক্ষেত্রে বিভক্ত। এগুলোর মধ্যে রয়েছে সমুদ্র ভূতত্ত্ব, সমুদ্র ভূরূপবিজ্ঞান, প্রাকৃতিক সমুদ্রবিদ্যা, সমুদ্রের জলের রসায়ন, জৈব সমুদ্রবিদ্যা ইত্যাদি (আলম, ২০১৪)। 5. জ্যোতির্বিজ্ঞান আদি বিজ্ঞানের প্রকৃতি গুগলের নিজস্ব শাখা হলো জ্যোতির্বিজ্ঞান। ভূগোলের এই শাখায় সৌরমণ্ডল তথা মহাবিশ্বের সমস্ত গ্রহ নক্ষত্র,ব্ল্যাকহোল,গ্যালাক্সি সম্পর্কে ভূগোলের শাখায় আলোচনা করা হয়। একটি প্রাকৃতিক ভূগোলের একটি খুবই গুরুত্বপূর্ণ ও প্রাচীন শাখা।
প্রাকৃতিক ভূগোলের উদ্দেশ্য
বায়ু, জল, জীব, মৃত্তিকা এবং ভূগঠন প্রাকৃতিক ভূগোল আলোচনার প্রধাণ উদ্দেশ্য এবং মানুষ কর্তৃক ভূপৃষ্ঠে এসবের ব্যবহার সাধারণভাবে আলোচনা করা হয়। আবার পৃথিবীকে মানুষের সর্বোত্তম ব্যবহারের স্বার্থে বিজ্ঞানীগণ আনুষ্ঠানিকভাবে এগুলোর বিস্তারিত আলোচনা করে থাকেন। প্রাকৃতিক ভূগোল আলোচনার উদ্দেশ্যকে তাদের মাত্রা (dimension) এবং প্রাকৃতিক বৈশিষ্ট্য অনুসারে ভাগ করা যায়।
এ আয়তনের কেন্দ্রে রয়েছে ভূপৃষ্ঠ, যেখানে আমরা বসবাস করি। এরসাথে ভূপৃষ্ঠের ঠিক নিচে ভূত্বকের একটি অংশ অন্তর্ভুক্ত রয়েছে। ভূমিরূপ ভূত্বকের পৃষ্ঠকে সজ্জিত করেছে, যা মূলত অভ্যন্তরীণ ও বাহ্যিক প্রাকৃতিক শক্তির কর্মকাণ্ডের ফলাফল। ভূপৃষ্ঠের উপরের বায়ুমণ্ডলের কিছু অংশ এ আয়তনের অন্তর্ভুক্ত, যা প্রাকৃতিক ভূগোলে আলোচনা করা হয়। বায়ুমণ্ডলীয় প্রক্রিয়া ও অবস্থা ভূপৃষ্ঠ সংলগ্ন আবহাওয়া ও জলবায়ুকে প্রভাবিত করে। এর মধ্যে ভূপৃষ্ঠের উপর ২০ কিলোমিটার পর্যন্ত বায়ুমণ্ডল সবচেয়ে গুরুত্বপূর্ণ। সুতরাং, ভূত্বকের নিচের কিছু অংশ, জল ও স্থলভাগসহ সমগ্র ভূপুৃষ্ঠ এবং এর উপরের প্রায় ২০ কিমি ব্যাপী বায়ুমণ্ডল এ আয়তনের অন্তর্ভুক্ত। বর্তমানে প্রাকৃতিক ভূগোলে স্থলভাগ বিস্তারিতভাবে পর্যালোচনা করা হয়। কারণ এটি হাতের কাছে এবং মানুষের সাথে সরাসরি সম্পর্কিত। যাহোক, খাদ্য, খনিজ, জ্বালানি ইত্যাদির প্রধাণ উৎস এবং ভূপৃষ্ঠে পরিবহনের প্রধাণ মাধ্যম হিসেবে মহাসাগরগুলো ক্রমবর্ধমানহারে মনোযোগ আকর্ষণ করছে।
অশ্মমণ্ডল, বায়ুমণ্ডল, বারিমণ্ডল ও জীবমণ্ডলের প্রতিটি পদার্থ কিছুসংখ্যক উপাদান দ্বারা গঠিত। যেমন- বায়ুমণ্ডলকে আবহাওয়া ও জলবায়ুর প্রেক্ষিতে বিবেচনা করা হয়। শিলা, ভূমিরূপ, মৃত্তিকা ইত্যাদি অশ্মমণ্ডলের উপাদান। নদী, হ্রদ, হিমবাহ, বরফাবরণ, মহাসাগর ইত্যাদি বারিমণ্ডলের অংশ এবং উদ্ভিজ্জ ও প্রণী জীবমণ্ডলের অংশ (জেমস, এস. গার্ডনার, ১৯৭৭)।১০ প্রকৃতপক্ষে, বিভিন্ন উপাদানের সন্বেয়ে প্রাকৃতিক ভূগোলের অনেক প্রপঞ্চ (phenomenon/ক্রিয়া-প্রক্রিয়া) গঠিত হয়।
প্রাকৃতিক ভূগোলে এরসব উপাদানগুলোর নির্দিষ্ট বৈশিষ্ট্য দ্বারা পৃথিবীর বর্ণনা করা যায়। এগুলো সময়ে বা একস্থান থেকে অন্যস্থানে প্রায়শ পরিবর্তিত হয়ে থাকে। যেমন- তাপমাত্রা, আর্দ্রতা, বর্ষণ, বায়ুপ্রবাহ, বায়ুচাপ হচ্ছে বায়ুমণ্ডীয় চলরাশি বা সূচক, যা কোনো নির্দিষ্ট স্থানের ও সময়ের আবহাওয়া অবস্থা প্রকাশ করে। এদের প্রকৃতি এবং দীর্ঘ সময়কালে এগুলোর পরিবর্তন জলবায়ুর অবস্থা বর্ণনা করে। তাপমাত্রার হ্রাস-বৃদ্ধি, আর্দ্রতা, বায়ুচাপ, বায়ুপ্রবাহ, বর্ষণ ইত্যাদির হ্রাস-বৃদ্ধি ঘটায়। এসব চলরাশি বা সূচক ভৌগোলিক পার্থক্য প্রদর্শন করে, একই সাথে এর দ্বারা জলবায়ু অঞ্চল নির্ধারণ করা যায় (আলম, ২০১৪)।
যখন একটি চলরাশি বা সূচকের পরিবর্তন অপর একটি চলরাশি বা সূচকের পরিবর্তন ঘটায়, তখন উপাদানগুলোর মধ্যে মিথস্ক্রিয়া ঘটে।চলরাশি বা সূচক গুলো কীভাবে একে অপরের ওপর প্রভাববিস্তার করে তা জানা থাকলে প্রপঞ্চ (ক্রিয়া-প্রক্রিয়া) গুলোর পরিবর্তন ও ভৌগোলিক ব্যাখ্যা করা যায়।
এরূপ মিথস্ক্রিয়া সাধারণত অনেক বেশি জটিল হয়ে থাকে। বাস্তবে অসংখ্য চলরাশি বা সূচক একসাথে মিথস্ক্রিয়া করে। সিস্টেমগুলো বিশ্লেষণের মাধ্যমে এ সম্পর্কগুলোকে মডেলরূপে তৈরি করার প্রয়াস চালানো হয়। প্রাকৃতিক ভূগোলের প্রধাণ উদ্দেশ্য হচ্ছে ভূপৃষ্ঠ বা আয়তনকে বায়ুমণ্ডল, বারিমণ্ডল, অশ্মমণ্ডল, জীবমণ্ডল এবং মানুষের পারস্পরিক মিথস্কিয়াকে একটি পদ্ধতি (system) হিসেবে উপস্থাপন করা (জেমস, এস. গার্ডনার, ১৯৭৭).
প্রাকৃতিক ভূগোলের আওতা বা পরিধি
প্রাকৃতিক ভূগোলের প্রকৃতি বিশ্লেষণ করে বলা যায়, এতে অশ্মমণ্ডল, বারিমণ্ডল, বায়ুমণ্ডল ও জীবমণ্ডল- এ চারটি মণ্ডলের উপাদানগুলোর বৈশিষ্ট্য বিস্তারিতভাবে ও গুরুত্বের সাথে পর্যালোচনা করা হয়।
প্রাকৃতিক ভূগোলে ভূপৃষ্ঠের পর্বতমালা, ভাঁজ, চ্যুতি প্রভৃতি বন্ধুর ভূপ্রকৃতির উৎপত্তি, বৈশিষ্ট্য এবং বিস্তৃতি বিস্তারিতভাবে পর্যবেক্ষণ করা হয়। আগ্নেয়গিরির অগ্নুৎপাত, এদের বিস্তৃতি এবং অগ্ন্যুঃপাতের ফলে সৃষ্ট ভূমিরূপ ও বিপর্যয়, যা উদ্ভিদ ও প্রাণীর ওপর প্রভাববিস্তার করে সে সম্পর্কে ধারণা লাভ করা যায়। বহিঃজ শক্তির দ্বারা (বিচূর্ণীভবন, ক্ষয়ীভবন, নগ্নীভবন) সৃষ্ট ভূপৃষ্ঠের অবয়বগুলোর পর্যালোচনা থেকে ভূমিরূপ পদ্ধতি এবং এর কাজের ধরন (প্রবহমান জলরাশি, ভূগর্ভস্থ জল, সমুদ্র ঢেউ, বায়ুপ্রবাহ, হিমবাহ ইত্যাদি দ্বারা ক্ষয়, বহন ও সঞ্চয় কাজ) সম্পর্কে জানা যায় (আলম, ২০১৪)।
বারিমণ্ডলের বৈশিষ্ট্যগুলোর পর্যালোচনায় সমুদ্র তলের বন্ধুরতা, সমুদ্রের জলের তাপমাত্রা, লবণাক্ততা, সমুদ্রের সঞ্চয়, জোয়ার-ভাটা, সমুদ্র স্রোত, প্রবাল প্রাচীর, এটল ইত্যাদি অন্তর্ভুক্ত করা হয়।
বায়ুমণ্ডলীয় উপাদানগুলোর পর্যালোচনায় বায়ুমণ্ডলের সংমিশ্রণ, গঠন, উপাদান, জলবায়ু ও আবহাওয়ার নিয়ামক, সৌরতাপ, সৌর বিচ্ছুরণ, তাপসমতা, ভূপৃষ্ঠের তাপ বিকিরণ, বায়ুর চাপ, বায়ুপ্রবাহ, বর্ষণ, বায়ুভর, বায়ুপুঞ্জ, ঘূর্ণিঝড়, জলবায়ু পরিবর্তন, বৈশ্বিক উষ্ণায়ন, মৃত্তিকা ক্ষয় ও সঞ্চয়ন, পরিবেশ দূষণ, দুর্যোগ ও বিপর্যয় ইত্যাদি অন্তর্ভুক্ত করা হয়।
উপরের আলোচনা থেকে বলা যায়, প্রাকৃতিক পরিবেশের ধারাবাহিক পর্যালোচনা একই সাথে মানুষ ও প্রাকৃতিক পরিবেশের আন্তঃক্রিয়ার সম্পর্ক প্রাকৃতিক ভূগোলের সমীক্ষার বিষয়। নিম্নলিখিত কারণে প্রাকৃতিক ভূগোলের পদ্ধতি ও বিষয়বস্তুতে প্রধাণ পরিবর্তনগুলো সূচিত হয়ে থাকে :
১. প্রাকৃতিক ভূগোল মানুষের কল্যাণে অধিকতর অর্থবহ ও প্রায়োগিক এবং মানবীয় ভূগোলের সাথে গভীরভাবে সম্পৃক্ত। জ্ঞানের শাখা হিসেবে প্রাকৃতিক ভূগোল সংবদ্ধ এবং সমাজের সাথে অধিকতর সম্পর্কিত করার ইচ্ছা সর্বজনীন।
২. প্রাকৃতিক দুর্যোগ ও বিপর্যয়ের প্রতি মানুষের অধিকতর মনোযোগ এবং প্রাকৃতিক পরিবেশের সাথে মানুষের বৈরী আচরণের ফলে পরিবেশগত ভরেসাম্য বিনষ্ঠ এবং প্রতিকারের উপায় অনুসন্ধান।
৩. বহিরাঙ্গন ও গবেষণাগারে যান্ত্রিকায়ন ও বিভিন্ন ভূমিরূপ পদ্ধতি পরিমাপের ক্রিয়াপদ্ধতি এবং উপাত্তসমূহের গাণিতিক বিশ্লেষণের প্রতি অধিকতর গুরুত্বারোপ।
৪. কতিপয় বিশেষ অবয়ব, যেমন- বাস্তুপদ্ধতি এবং বাস্তুতান্ত্রিক স্থিতিশীলতা ও অস্থিতিশীলতা, জলবিজ্ঞান, প্লেট টেকটোনিক্স ইত্যাদির প্রতি অধিকতর মনোযোগ দেওয়া।
৫. সাম্প্রতিক সময়ে ম্যাক্রো-টেম্পোরাল (macro-temporal) স্কেলের পরিবর্তে মাইক্রো-টেম্পোরাল (micro-temporal) স্কেল এবং বৃহৎ ম্যাক্রো-স্পেশিয়াল (macro-spatial) স্কেলের পরিবর্তে ক্ষুদ্র মাইক্রো-স্পেশিয়াল (micro-spatial) স্কেল; ভূমিরূপ ও পারিবেশিক (environmental) পদ্ধতির সমীক্ষায় সমাজের সাথে অধিক সম্পর্কযুক্ত পারিবেশিক সমস্যাসমূহ সমাধনের প্রতি অধিক গুরুত্বারোপের প্রবণতা বৃদ্ধি পেয়েছে (আলম, ২০১৪)।
প্রাকৃতিক ভূগোলের শাখা
ভূগোল অসংখ্য বৃহত্ উপশাখায় বিভক্ত, যাদের মধ্যে রয়েছে:
মানবীয় ভূগোল
মানবীয় ভূগোল হল ভূগোলের এমন একটি শাখা যা মানব সমাজের আকৃতিগত পদ্ধতি এবং প্রক্রিয়া নিয়ে আলোচনা করে। এতে মানুষ, তার রাজনৈতিক, সাংস্কৃতিক, সামাজিক, এবং আর্থনৈতিক দিক নিয়ে পর্যালোচনাভূক্ত।
মানবীয় ভূগোলকে অনেকগুলো বিস্তৃত ভাগে ভাগ করা যায়, যেমন:
কালে কালে মানবীয় ভূগোল গবেষণা করার বিভিন্ন পন্থা উদ্ভাবিত হয়েছে এবং এর অন্তর্ভুক্ত পদ্ধতিগুলো হচ্ছে:
আইফোন
আইফোন (iPhone) হচ্ছে অ্যাপল ইনকর্পোরেটেড দ্বারা নির্মিত একটি আধুনিক ইন্টারনেট ও মাল্টিমিডিয়া সংযুক্ত স্মার্টফোন। অ্যাপলের সাবেক সিইও ও প্রতিষ্ঠাতা স্টিভ জবস প্রথম আইফোন অবমুক্ত করেন ৯ জানুয়ারি ২০০৭ তারিখে। প্রথম আইফোনের বাজারজাতকরণ শুরু হয় ২৯ জুন ০৭ তারিখে। বর্তমানে (প্রেক্ষিত: ২০২১) আইফোনের ১২ তম জেনারেশন আইফোন ১৩ ম্যাক্সটা ভার্সন পাওয়া যাচ্ছে, যা ১৩ নভেম্বর ২০২০-এ অবমুক্ত করা হয়।
আইফোনকে ভিডিও ক্যামেরা হিসেবে ব্যবহারের পাশাপাশি ক্যামেরা ফোন, বহনযোগ্য মিডিয়া প্লেয়ার, ইন্টারনেট মাধ্যম, ভিজুয়্যাল ভয়েস মেইল ক্লাইন্টসহ ওয়াইফাই ও থ্রিজি কানেকটর হিসেবে ব্যবহার করা যায়। আইফোনের পর্দাটি মাল্টি টাচস্ক্রিন প্রকৃতির। যেখানে একটি ভার্চুয়াল কিবোর্ডের সুবিধা রয়েছে। অ্যাপলিকেশন সফটওয়্যারগুলো আইফোনের জন্য অ্যাপলের বিশেষ অ্যাপ স্টোর থেকে ডাউনলোডের সুবিধা আছে। এইসকল অ্যাপলিকেশনের মাধ্যমে আইফোনকে খেলাধুলা, জিপিএস নেভিগেশন, টেলিভিশন, চলচ্চিত্র দেখার কাজে সহজেই ব্যবহার করা যায়।
ইতিহাস
বাম|থাম্ব|জানুয়ারী ২০০৭ সালে ম্যাকওয়ার্ল্ড শোতে কাচের প্রদর্শিত প্রথম আইফোন আইফোন নির্মাণের জন্য অ্যাপল ইনকর্পোরেটেড ২০০৫ সাল থেকে কাজ শুরু করে। এসময় সাবেক সিইও স্টিভ জবস অ্যাপলের ইঞ্জিনিয়ারদের টাচস্ক্রিন প্রযুক্তির মোবাইল ডিভাইস প্রস্তুতের নির্দেশ দেন। তিনি বিশেষজ্ঞদের ট্যাবলেট পিসি আর মোবাইল ফোনের মধ্যে পার্থক্যের দিকে নজর দিতে বিশেষ গুরুত্ব দেন। ৩০ মাসের চুক্তিতে অ্যাপল টেলিকম কোম্পানি এটিএ্যান্ডটি-এর সাথে যৌথভাবে আইফোন নির্মাণ শুরু করে। স্টিভ জবস ২০০৭ সালের ৯ জানুয়ারি সানফ্রান্সিসকোতে প্রথম আইফোন অবমুক্ত করেন। মার্কিন যুক্তরাষ্ট্রে প্রথম আইফোন বিক্রি শুরু হয় ২৯ জুন ২০০৭। আইফোনের বিক্রির জনপ্রিয়তা দেখে সংবাদ মাধ্যম আইফোনকে জেসাস ফোন নামে ডাকা শুরু করে। নভেম্বর ২০০৭ থেকে ইউকে, ফ্রান্স এবং জার্মানিতে আইফোন বিক্রি শুরু হয়।
আইফোনের দ্বিতীয় প্রজন্ম আইফোন ৩জি ১১ জুলাই ২০০৮ সালে অবমুক্ত হয়।অ্যাপল তৃতীয় প্রজন্মের আইফোন ৩জিএস বাজারে অবমুক্ত করার ঘোষণা দেয় ৮ জুন ২০০৯ তারিখে।
প্রকার
বর্তমানে অ্যাপল ২৯টি মডেলের আইফোন প্রস্তুত করেছে। IPhone XS IPhone XS max আইফোন ১১ আইফোন ১১ প্রো আইফোন প্রো ম্যাক্স আইফোন এস ই ২। আইফোন ১২ মিনি। আইফোন ১২। আইফোন ১২ প্রো। আইফোন ১২ প্রো ম্যাক্স।
যন্ত্রাংশ
আইফোনের মডেলের মধ্যে এযাবৎকালের সর্বশ্রেষ্ঠ মডেল হল আইফোন ৫এস। বিক্রিতে এখন পর্যন্ত ১ নম্বর অবস্থানে। এখানে যুক্ত হয়েছে শক্তিশালী টাচ আইডি ফিংগার প্রিন্ট স্ক্যানার।
বুদ্ধিবৃত্তিক সম্পত্তি
iPhone অনেক বুদ্ধিমান বা বুদ্ধি সম্পন্ন একটি স্মার্টফোন, যা আপনাকে সকল প্রকার সুবিধা প্রদান করবে।
সীমিতকরন
আইফোনের প্রযুক্তিগত ভাবে অনেক উন্নতি থাকলেও,আইফোনের কিছু সীমাবদ্ধতা আছে তাদের কম্পানির পলিসির জন্য। মূলত এটি কোন থার্ড পার্টি এপস দ্বারা পরিচালনা করা যায় না, পিসি দিয়ে কোন ডকুমেন্ট ফাইল বা গান অথবা অন্য কিছু (ছবি এবং ভিডিও ব্যতীত) দেওয়া সম্ভব না। কোন গান ডাউনলোড দিলে,নিজস্ব mp3 প্লেয়ার দ্বারা সেটাকে ওপেন করা সম্ভব নয় । এছাড়াও আইফোন ৭ এর পর থেকে,এর স্টোরেজ বেশিরভাগ ক্লাউড নির্ভর।
জিয়া (চলচ্চিত্র)
জিয়া হচ্ছে ১৯৯৮ সালে নির্মিত এইচবিও'র জন্য তৈরি একটি টেলিচলচ্চিত্র। চলচ্চিত্রটি আমেরিকান ফ্যাশন মডেল জিয়া মারি কারাঞ্জির জীবনের ওপর ভিত্তি করে নির্মিত। এর শ্রেষ্ঠাংশে ছিলেন, অ্যাঞ্জেলিনা জোলি, মার্সিডিজ রুহেল, ফায়ে ডুনাওয়ে, এবং এলিজাবেথ মিশেল। এই ছবিটির পরিচালক মাইকেল ক্রিস্টোফার, এবং চলচ্চিত্ররূপ দিয়েছেন জায় ম্যাক্‌লনারনে। ছবিটির সঙ্গীত পরিচালনার দায়িত্বে ছিলেন টেরেন্স ব্লানশার্ড।
কাহিনী সংক্ষেপ
জিয়া কারাঞ্জি ফিলাডেলফিয়ায় জন্ম নেওয়া একটি মেয়ে যে, ফ্যাশন মডেল হবার আকাঙ্ক্ষায় নিউ ইয়র্ক সিটিতে আসেন। শীঘ্রই তিনি প্রভাবশালী ফ্যাশন এজেন্ট ভিলহেলমিনা কুপারের নজরে পড়েন। জিয়ার চলনভঙ্গি এবং সৌন্দর্য খুব তাড়াতাড়িই মডেলিং শিল্পে তার একটি অবস্থান তৈরিতে ভূমিকা রাখে। কিন্তু তার ভেতরে জমাট বেধে থাকা একাকিত্ব তাকে মাদকের প্রতি আগ্রহী করে তোলে। জিয়া কোকেন-এ আসক্ত হন। জিয়া তার রূপসজ্জাকর লিন্ডার সাথে সমকামী প্রেমের সম্পর্কে জড়িয়ে পড়েন। লিন্ডার প্রতি জিয়ার বিশেষ উচ্ছ্বাস প্রকাশ পেতো। তাদের এই প্রেম প্রথম শুরু হয় যখন তারা দুজনে একটি নগ্ন চিত্রগ্রহণে অংশ নেন। এরপর একসময় লিন্ডা একসময় জিয়ার মাদকাসক্তির কথা জানতে পারে, এবং জিয়াকে এটা ছাড়ার সময় বেঁধে দেয়। জিয়া মাদককেই গ্রহণ করে। ফলশ্রুতিতে লিন্ডার সাথে তার সম্পর্কে ছেদ পড়ে, এবং জিয়ার মা তাকে হিরোইন থেকে মুক্ত করতে একটি মাদকাসক্তি নিরাময় ও পুর্নবাসন কেন্দ্রে ভর্তি করে দেন। কঠোর চেষ্টার ফলে অবশেষে সে মাদকাসক্তি থেকে মুক্ত পায়, কিন্তু ততোদিনে এইচআইভি'র জীবাণু তার শরীরে বাসা বেঁধেছে। এইচআইভি জীবাণুযুক্ত সূচ-সিরিঞ্জ ব্যবহারের ফলে তার দেহে এ জীবাণুর সংক্রমণ ঘটে। অবশেষে এইডস-এ আক্রান্ত হয়ে ১৯৮৬ সালে, মাত্র ২৬ বছর বয়সে জিয়ার মৃত্যু ঘটে।
লিডস গ্র্যান্ড মসজিদ
লিডস গ্র্যান্ড মসজিদ (এলজিএম) হলো নিয়মিত ১২০০ মুসুল্লি একত্রে নামাজ আদায় করতে পারে এমন লিডসের একটি মসজিদ। এটি যুক্তরাজ্যের ৯ উডসলে রোড, হাইড পার্ক, লিডস, এলএস৬ ১এসএন ওয়েস্ট ইয়র্কশায়ারে অবস্থিত। মসজিদে পুরুষ ও মহিলা উভয় উপাসকদের জন্য সুবিধাসহ একটি বিচিত্র এবং মিশ্র জাতিগত জামাত রয়েছে। জুমার নামাজের খুতবা আরবির পাশাপাশি ইংরেজিতেও দেওয়া হয়।
মসজিদটির ইমাম হলেন শেখ ড. মোহাম্মদ তাহের এবং আবাসিক ইসলামী পণ্ডিত হলেন শেখ আবদুল্লাহ আল জুদাই'।
এটি লিডসের প্রথম মুসলিম স্কাউট গ্রুপের আবাস। ২০০৬ সালে ১৫ জন স্কাউট নিয়ে এটি চালু হয়।
নির্মাণ
মসজিদটি মূলত ডেরেক ওয়াকার কর্তৃক ডিজাইনকৃত সেক্রেড হার্ট চার্চ ছিল যা ১৯৬৫ সালে সম্পূর্ণ হয় এবং এটি ১৯৬০-এর দশকে নির্মিত সবচেয়ে আকর্ষণীয় চার্চগুলোর একটি। এটি ১৯৯৩ সালে বন্ধ করে বিক্রি করে দেওয়া হয় এবং ১৯৯৪ সালে সংযুক্ত আরব আমিরাতের আবুধাবির সাইফ বিন মুহাম্মাদ আল-নিহায়ান এর অর্থায়নে রূপান্তরিত হয়। গির্জাটি সপ্তাহের দিনগুলোতে ব্যবহৃত একটি ছোট প্রার্থনা কক্ষে রূপান্তরিত হয় এবং মূল কক্ষের পিছন দিকে মহিলাদের জন্য একটি গ্যালারি তৈরি করা হয়। এর দাগযুক্ত কাঁচের জানালা ও সুস্পষ্ট খ্রিস্টীয় প্রতীকগুলো সরিয়ে ফেলা হয় এবং ওজুখানা স্থাপিত হয়।
প্রধান কক্ষে বিশাল ফাঁকা জায়গা রয়েছে যা মানব প্রতিধ্বনি সংক্রান্ত পরীক্ষার-নিরীক্ষার কাজে ব্যবহৃত হয়।
২০১৩ সালে একটি অস্বাভাবিক ঝড় ছাদের কিছু অংশ উড়িয়ে নিয়ে যায়, ফলে বৃষ্টির কারণে ব্যাপক ক্ষতি হয়।
বৈশিষ্ট্য
মসজিদটিতে পুরুষ এবং মহিলা উভয়ের জন্য প্রার্থনা কক্ষ রয়েছে। এছাড়া এটিতে বক্তৃতা কক্ষ, একাধিক কাজের জন্য ব্যবহৃত বেসমেন্ট, গ্রন্থাগার ও খাদ্য পরিবেশনের জন্য রান্নাঘর রয়েছে। মসজিদের চারপাশ উদ্যান দ্বারা বেষ্টিত এবং ২০ টি গাড়ি রাখার জায়গা রয়েছে। সংযুক্ত বাড়ির ভাড়া মসজিদটির আয়ের একটি উৎস।
প্রণয়চাতুর্য
প্রণয়চাতুর্য, খেলাচ্ছলে প্রেমের ভান বা প্রেম প্রেম দুষ্টুমি হল এক ব্যক্তির প্রতি অপর কোন ব্যক্তি কর্তৃক প্রদর্শিত অথবা দুজন ব্যক্তির মাঝে পারস্পরিকভাবে সঙ্ঘটিত একটি মানব আচরণ, যাতে কোন ব্যক্তির প্রতি যৌন ও প্রেমময় আগ্রহ প্রদর্শন করা হয়। আলাপ, দৈহিক ভাষা (যেমন চোখের ইশারা), অথবা সীমিত শারীরিক সংস্পর্শ এর অন্তর্গত।   একে ইংরেজিতে ফ্লার্টিং (Flirting বা coquetry) বলে। বিভিন্ন সংস্কৃতিতে স্বীকৃত প্রণয়চাতুর্যের মাত্রার বিভিন্নতা দেখা যায়।  অধিকাংশ সংস্কৃতিতেই, প্রকাশ্যভাবে যৌন সুবিধার সুযোগ গ্রহণ করা সামাজিকভাবে অস্বীকৃত, কিন্তু পরোক্ষ বা ইঙ্গিতসূচক সুবিধা গ্রহণকে (যেমন প্রণয়চাতুর্য) প্রায়শই গ্রহণযোগ্যরূপে বিবেচনা করা হয়। অন্যদিকে, কিছু লোক শুধুমাত্র নিছক আনন্দ নেবার জন্যই খেলাচ্ছলে প্রণয়চাতুর্যের প্রয়োগ করে থাকেন।
গড়ে প্রত্যাবর্তন
পরিসংখ্যান শাস্ত্রে গড়ে প্রত্যাবর্তন (Regression toward the mean) বলতে সেই ঘটনাটিকে বোঝায় যেখানে কোনও দৈব চলকের একটি নমুনা বিন্দু যদি চরম মান ধারণ করে, তাহলে ঐ একই দৈব চলকের পরবর্তী নমুনাটি চলকটির গড় মানের অপেক্ষাকৃত কাছাকাছি হবার সম্ভাবনা বেশি।  অধিকন্তু, যখন বহুসংখ্যক দৈব চলকের নমুনা সংগ্রহ করা হয় এবং সবচেয়ে চরম ফলাফলগুলি ইচ্ছাকৃতভাবে বেছে নেওয়া হয়, তখন "গড়ে প্রত্যাবর্তন" বলতে বোঝায় যে ঐ একই চলকগুলি থেকে দ্বিতীয়বার নমুনা সংগ্রহ করলে অপেক্ষাকৃত কম চরম ফলাফল পাওয়া যাবে, এবং সেটি সমস্ত চলকের প্রাথমিক গড় মানের কাছাকাছি হবে। সহজ ভাষায় কোনও রাশি বারংবার পরিমাপ করলে চরম বা অস্বাভাবিক মানগুলির সময়ের সাথে সাথে অপেক্ষাকৃত কম চরম হতে থাকা এবং গড় মানের দিকে সরতে শুরু করাই হল গড়ে প্রত্যাবর্তন। গড়ে প্রত্যাবর্তনের কারণ হল চরম মানগুলি অনেক ক্ষেত্রেই দৈব ওঠানামা কিংবা পরিমাপের ত্রুটির কারণে ঘটতে পারে এবং এইসব বাহ্য চরম মানের পেছনে পরিমাপকৃত চলকটির প্রকৃত অন্তর্নিহিত মানে কোনও পার্থক্য না-ও থাকতে পারে। তাই চরম মানগুলি সময়ের সাথে সাথে পুনরাবৃত্ত হবার সম্ভাবনা কম থাকে ও ভবিষ্যৎ পরিমাপগুলি গড়ের কাছে হবার সম্ভাবনা বেড়ে যায়।
গাণিতিকভাবে সবগুলি দৈব চলক একই বিন্যাস বেছে নেওয়া হয়েছে কি না, কিংবা প্রতিটি দৈব চলকের নিম্নস্থিত বিন্যাসগুলির মধ্যে প্রকৃত কোনও পার্থক্য আছে কি না, তার উপর এই প্রত্যাবর্তন ক্রিয়াটি নির্ভর করে। প্রথম ক্ষেত্রটিতে "প্রত্যাবর্তন" ক্রিয়াটি পরিসংখ্যানিকভাবে ঘটার সম্ভাবনা থাকে, কিন্তু দ্বিতীয় ক্ষেত্রটিতে সেটি ঘটার সম্ভাবনা কম বা শূন্য।
যেসব বৈজ্ঞানিক পরীক্ষা, উপাত্ত বিশ্লেষণ বা অভীক্ষাতে ইচ্ছাকৃতভাবে "সবচেয়ে চরম" ঘটনাগুলি নির্বাচন করা হয়, সেগুলির নকশাকরণের সময় গড়ে প্রত্যাবর্তনের ধারণাটি উপকারী হতে পারে, যাতে ঐসব ঘটনা সম্পর্কে ভুল উপসংহারে উপনীত হওয়া এড়ানো যায়। ঐ ঘটনাগুলি প্রকৃতপক্ষেই চরম ঘটনা হতে পারে, পরিসংখ্যানিক অপসংকেতদুষ্ট অর্থহীন বাছাই হতে পারে, বা ঐ দুইয়ের মিশ্রণ হতে পারে। পরিসংখ্যানিক বিশ্লেষণের উপর ভিত্তি করে উপাত্ত ব্যাখ্যা করা ও সিদ্ধান্ত গ্রহণের ক্ষেত্রে গড়ে প্রত্যাবর্তনের ব্যাপারটি বিবেচনায় রাখতে হয়, নতুবা ভুল উপসংহারে উপনীত হওয়া বা অকার্যকর সমাধানের দিকে চালিত হওয়ার ঝুঁকি থাকে।
১৯শ শতকের শেষভাবে ব্রিটিশ বিজ্ঞানী ফ্রান্সিস গাল্টন এই ঘটনাটি প্রথম শনাক্ত করেন। তিনি পর্যবেক্ষণ করেন যে অত্যন্ত দীর্ঘকায় বাবা-মাদের সন্তান তাদের তুলনায় খর্বকায় হয়ে থাকে ও উপর থেকে জনসমষ্টির গড় উচ্চতার দিকে অগ্রসর হয়ে থাকে। অন্যদিকে উচ্চতায় অত্যন্ত খাটো বাবা-মায়ের সন্তানেরা তাদের তুলনায় লম্বা হয় ও নিচ থেকে জনসমষ্টির গড় উচ্চতার দিকে অগ্রসর হয়। গাল্টন মটরশুঁটীর বীজের আকৃতিতেও প্রজন্মান্তরে একই ঘটনা প্রত্যক্ষ করেন।
গোসাগরেশ্বর মন্দির
গোস্বেরেশ্বর শিভা মন্দির হল ভারতের হিন্দু মন্দির, যা ভারতের উড়িষ্যায রাজ্যের ভুবনেশ্বর শহরে অবস্থিত শিবের মূর্তি নিবেদিত মন্দির। মন্দির কমপ্লেক্সের দেয়ালের মধ্যে শিবকে নিবেদিত তিনটি হিন্দু মঠ রয়েছে।.
অবস্থান
এই শিব মন্দিরটি ভারতের ওড়িশা রাজ্যের যাজধানী ভূবনেশ্বরে অবস্থিত। মন্দিরটি ২০.১৪ ডিগ্রি উত্তর থেকে ৮৫.৪৯ ডিগ্রি পূর্বে অবস্থিত। এই মন্দির ওড়িশার খুর্দা জেলার ভূবেনশ্বরের ওল্ড টাউনে অবস্থান করছে।
গঠন
মন্দিরটি লম্বায় ২.৭০ মিটার বা ৮.১ ফুট, প্রস্তে ২.৪০ মিটার বা ৭.২ ফিট মিটার এবং মন্দিরের উচ্চতা ৪.৫০ মিটার বা ১৩ ফুট। বন্দরিটা একটি মাত্র ভবন দ্বারা গড়ে উঠেছে। মন্দিরটি পশ্চিম দিকে মুখ করে অবস্থান করছে। মন্দিরটি একটি বর্গক্ষেত্রের উপর অবস্থান করছে। মন্দিরের একটি বারান্দার রয়েছে, যা ০.৩০ মিটার স্থান বিশিষ্ট।
বন্দনা লুথরা
বন্দনা লুথরা (জন্ম: ১২ই জুলাই ১৯৫৯) একজন ভারতীয় উদ্যোক্তা এবং ভিএলসিসি হেলথ কেয়ার লিমিটেডের প্রতিষ্ঠাতা ।ভিএলসিসি এশিয়া, জিসিসি এবং আফ্রিকায় উপস্থিত একটি সৌন্দর্য এবং সুস্বাস্থ্যের ব্যবসা । তিনি প্রধানমন্ত্রী দক্ষতা উন্নয়ন যোজনা প্রকল্পের আওতায় প্রশিক্ষণ প্রদানের উদ্যোগে বিউটি অ্যান্ড ওয়েলনেস সেক্টর স্কিল কাউন্সিলের (বি ও ডাব্লুএসএসসি) চেয়ারম্যানও রয়েছেন।
২০১৪ সালে তিনি বিউটি অ্যান্ড ওয়েলনেস সেক্টর স্কিল কাউন্সিলের প্রথম সভাপতি নিযুক্ত হন। এটি ভারত সরকারের সহায়তাপ্রাপ্ত একটি প্রতিষ্ঠান এবং সৌন্দর্য শিল্পের জন্য দক্ষতা প্রশিক্ষণ দেয়।